SCB Financial Markets คาดกรอบเงินบาทวันนี้ 36.65-36.85 บ./ดอลลาร์
SCB Financial Markets คาดเงินบาทวันนี้ (27 ก.ค.65) เคลื่อนไหวกรอบ 36.65-36.85 บ./ดอลลาร์ คาดช่วงวันหยุดเงินบาทผันผวนสูง นักลงทุนยังจับตาประชุมเฟด และตัวเลข GDP สหรัฐฯ
SCB Financial Markets คาดเงินบาทวันนี้ (27 ก.ค.65) เคลื่อนไหวกรอบ 36.65-36.85 บ./ดอลลาร์ คาดช่วงวันหยุดเงินบาทผันผวนสูง
27 ก.ค. 2565

กลุ่มงานตลาดการเงิน ธนาคารไทยพาณิชย์  (SCB Financial Markets) ประเมินค่าเงินบาทวันนี้ (27 ก.ค.65) เคลื่อนไหวในกรอบ 36.65-36.85 บาท/ดอลลาร์ โดยค่าเงินบาทยังอยู่ในระดับใกล้เคียงเดิม แต่มีโอกาสผันผวนสูงในระหว่างช่วงวันหยุดของตลาดในประเทศไทย เนื่องจากปริมาณการซื้อขายเงินบาทในตลาดจะเบาบางลง
ทั้งนี้ตลาดหุ้นสหรัฐฯ และยุโรปปรับตัวลง จากแรงเทขายสินทรัพย์เสี่ยง และเข้าถือสินทรัพย์ปลอดภัยของนักลงทุนก่อนการประชุมธนาคารกลางสหรัฐ (เฟด)
ขณะที่นักลงทุนยังจับตาการประชุมเฟด และตัวเลข GDP สหรัฐฯ ที่จะมีในช่วงวันพฤหัสบดี ตามเวลาประเทศไทย